  Туспуктэм: Григорий Фомин Наталия Сильвестрова Та арня пумын Удмуртиын куазь шыпыт но кӧс кариськоз. Со сярысь улосвыл Гидрометцентрлэн пресс-службаез ивортӥз. Матысь нуналъёсы быдэс элькунын кӧня ке лымыялоз, 15-тӥ тулыспалэ нуназе лымы интыен гинэ усёз. Пуксёнэ, 14-тӥ тулыспалэ  уйин температура -10 градусозь лэзькоз, нуназе -2 градусозь ӝутскоз. Вирнуналэ, 15-тӥ тулыспалэ, потон уе температура -6…-11, нуназе -3…-8 луоз. 16-тӥ тулыспалэ лымыяны кулэ ӧвӧл, уйин -7…-12, нуназе -2…-7 возиськоз. Нырысь-валысь чакланъёсъя, 17-19 тулыспалэ куазь шыпыт луоз, лымы усьыны кулэ ӧвӧл, элькунъя уйин -15…-20 градусозь кезьыт кариськоз, нуназе -7…-12 градус возиськоз. Уйин интыен бус луыны быгатоз. Сюресъёс вылын йӧвалег. Тегъёс: куазь Гидрометцентр Удмуртия  